
                                                                                                      PATVIRTINTA 
                                                                                                   Šakių rajono savivaldybės 
                                                                                                      administracijos direktoriaus 

                                                        2020 m. birželio         d.
                                                                                                   įsakymu Nr. AT-
ŠAKIŲ RAJONO SAVIVALDYBĖS VANDENS TIEKIMO IR NUOTEKŲ TVARKYMO INFRASTRUKTŪROS PLĖTROS SPECIALIOJO PLANO KOREGAVIMO
PLANAVIMO DARBŲ PROGRAMA

1. BENDROJI DALIS

1.1. Teritorijų planavimo dokumento pavadinimas: Šakių rajono savivaldybės vandens tiekimo ir nuotekų tvarkymo infrastruktūros plėtros specialiojo plano koregavimas.
1.2. Teritorijų planavimo rūšis: specialiojo teritorijų planavimo dokumentas, inžinerinės infrastruktūros vystymo planas.
1.3. Teritorijų planavimo lygmuo: savivaldybės lygmuo.
1.4. Planuojama teritorija: Šakių rajono savivaldybė teritorija.
1.5. Planavimo organizavimo pagrindas: Šakių rajono savivaldybės tarybos 2020 m. balandžio 24 d. sprendimas Nr. T-150 „Dėl Šakių rajono savivaldybės vandens tiekimo ir nuotekų tvarkymo infrastruktūros plėtros plano koregavimo pradžios ir planavimo tikslų“.

1.6. Planavimo organizatorius: Šakių rajono savivaldybės administracijos direktorius, Bažnyčios g. 4, 71120 Šakiai, tel. (8 345) 60750, mob. +370 671 22028, el. p. dainius.grincevicius@sakiai.lt.
1.7. Plano rengėjas: parenkamas Lietuvos Respublikos viešųjų pirkimų įstatymo ir kitų teisės aktų nustatyta tvarka (planą rengti turi teisę asmenys, nurodyti teritorijų planavimo įstatymo 40 straipsnyje). 

2. PLANAVIMO TIKSLAI IR UŽDAVINIAI
2.1.Planavimo tikslas: patikslinti viešojo vandens tiekimo ir nuotekų tvarkymo infrastruktūros teritorijas bei plėtros kryptis, nustatyti aglomeracijų ribas Šakių rajono savivaldybės teritorijoje.
2.2. Planavimo uždaviniai:
2.2.1. nustatyti aglomeracijos teritorijų ribas; 

2.2.2. aglomeracijų teritorijose nustatyti viešojo geriamojo vandens tiekimo ir nuotekų tvarkymo infrastruktūros plėtros prioritetines kryptis;

2.2.3. numatyti geriamojo vandens tiekimo ir nuotekų tvarkymo infrastruktūros ir jos vystymui reikalingų teritorijų apsaugos zonas;

2.2.4. esant poreikiui numatyti pagrįstas konkrečias vietas žemę paimti visuomenės poreikiams;

2.2.5. numatyti geriamojo vandens tiekimo ir nuotekų tvarkymo infrastruktūrai funkcionuoti reikalingus servitutus;

2.2.6. nurodyti specialiąsias žemės naudojimo sąlygas;

2.2.7. numatyti geriamojo vandens tiekimo ir nuotekų tvarkymo infrastruktūros statinių vietas;

2.2.8. nurodyti kitus teisės aktais pagrįstus uždavinius;

2.2.9. nurodyti specialiojo plano įgyvendinimo etapus (eiga, eiliškumas), apskaičiuoti sprendinių įgyvendinimui reikalingas investicijas, numatyti finansavimo šaltinius.

2.3. Tyrimai: atlikti tyrimus reikalingus planavimo tikslams ir uždaviniams pasiekti.

2.4. Galimybių studijos: neatliekamos.

2.5. Strateginio pasekmių aplinkai vertinimas (SPAV): rengiamas strateginio pasekmių aplinkai vertinimo atrankos dokumentas ir ataskaita pagal poreikį.

2.6. Koncepcijos rengimas: nerengiama.
3. SPECIALIOJO PLANO KOREGAVIMO ETAPAI:
3.1. parengiamasis etapas;

3.2. rengimo etapas:

3.3. baigiamasis etapas.

Kiekviena plano rengimo stadija gali būti pradedama tik baigus ankstesniąją. Planavimo proceso metu planavimo organizatorius raštu turi pritarti kiekvieno etapo sprendiniams.
4. PLANAVIMO PROCESO TERMINAS IR ATSISKAITYMO TVARKA

4.1. Atlikimo terminas 9 mėnesiai nuo sutarties įsigaliojimo dienos su galimybe pratęsti sutartį vieną kartą trijų mėnesių laikotarpiui. 
4.2. Atsiskaitymo tvarka nustatoma paslaugų teikimo sutartyje.
5. SPECIALIOJO PLANO KOREGAVIMO VIEŠUMO PROCEDŪRŲ UŽTIKRINIMAS
5.1. Plano sprendinių viešinimas atliekamas supaprastinta tvarka.

5.2. Planavimo viešinimą užtikrina planavimo organizatorius (padedant plano rengėjui) vadovaudamasis Teritorijų planavimo įstatymu, Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų, patvirtintų Lietuvos Respublikos Vyriausybės 1996 m. rugsėjo 18 d. nutarimu Nr. 1079 „Dėl Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo“ ir kitų teisės aktų nuostatomis.

5.3. Visuomenės dalyvavimo ataskaitą parengia ir projekto viešinimą užtikrinančias procedūras (skelbimai, atsakymai į pasiūlymus ir skundų nagrinėjimas) atlieka plano rengėjas kartu su planavimo organizatoriumi.
6. SPECIALIOJO PLANO KOREGAVIMO SUDĖTIS

6.1. Planą sudaro aiškinamasis raštas (tekstinė dalis), brėžiniai (grafinė dalis) ir planavimo procedūrų dokumentai.
6.2. Plano brėžiniai rengiami Lietuvos 1994 metų koordinačių sistemoje, patvirtintoje Lietuvos Respublikos Vyriausybės 1994 m. rugsėjo 30 d. nutarimu Nr. 936 „Dėl Lietuvos geodezinių koordinačių sistemos įvedimo“.
6.3. Specialiojo plano koregavimo sprendiniai rengiami ant naujausio georeferencinio pagrindo kadastro erdvinių duomenų rinkinio (GDR10LT, M 1:10 000) ir skaitmeninio ortofotografinio žemėlapio. Specialiojo plano pagrindinį brėžinį parengti M 1:10 000 (plano rengėjas mastelį parenka pagal situaciją, kad tinkamai būtų įvykdyti planavimo tikslai ir uždaviniai).
6.4. Planavimo procedūrų dokumentai yra:

6.4.1. savivaldybės tarybos sprendimas dėl plano rengimo pradžios ir planavimo tikslų;
6.4.2. planavimo darbų programa;

6.4.3. planavimo sąlygos;

6.4.4. visuomenės dalyvavimo ataskaita;
6.4.5. SPAV ataskaita jei ji rengiama;
6.4.6. Teritorijų planavimo komisijos posėdžio protokolas;

6.4.7. Valstybinės teritorijų planavimo ir statybos inspekcijos prie Aplinkos ministerijos patikrinimo aktas.
6.4.8. ekonominio vertinimo ir aplinkosaugos vertinimo ataskaita.
6.5. Pasiūlymų teikimo tvarka – pasiūlymus ir pageidavimus dėl planavimo dokumento rengimo visuomenė gali teikti Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinės sistemoje (TPDRIS), raštu planavimo organizatoriui ir/ar plano rengėjui per visą specialiojo plano rengimo laikotarpį.
                                                      ____________________
